kardosdrur/scandi-wiki huggingface dataset:
Don Quixote (flertydig)

Don Quixote eller Don Quijote kan henvise til:

 Don Quijote (også stavet Don Quixote), fuld titel Den sindrige ridder Don Quixote de la Mancha - en roman i to bind af den spanske forfatter Miguel de Cervantes fra begyndelsen af 1600-tallet

Film 
 Don Quixote (film fra 1903) – en fransk stumfilm instrueret af Ferdinand Zecca and Lucien Nonguet
 Don Quixote (film fra 1923) – en britisk stumfilm instrueret af Maurice Elvey 
 Don Quixote (film fra 1926) – en dansk stumfilm instrueret af Lau Lauritzen Sr. baseret roman med Fyrtårnet og Bivognen i hovedrollerne
 Don Quixote (film fra 1933) – en fransk-britisk film instrueret af Georg Wilhelm Pabst 
 Don Quijote (film fra 1957) – en sovjetisk film instrueret af Grigorij Kozintsev 
 Don Quixote (film fra 1973) – en australsk balletfilm
 Don Quixote (film fra 2000) – en amerikansk tv-film
 Don Quixote (film fra 2005) – en amerikansk film 
 Don Quijote vender tilbage - en russisk-bulgarsk spillefilm fra 1997 af instrueret af Vasilij Livanov
 The Man Who Killed Don Quixote, en britisk film fra 2018 instrueret af Terry Gilliam

Musik 
 Don Quixote (Strauss) – et tonedigt af Richard Strauss opført første gang i 1898
 Don Quichotte à Dulcinée (komponeret mellem 1932 and 1933), en tre-sang cyklus komponeret af Maurice Ravel
 Don Quixote, A Musical Picture after Cervantes, Op. 87 (1869) af Anton Rubinstein
 Don Quixote (album) – et album fra 1972 af Gordon Lightfoot, der også indeholder titelsangen "Don Quixote"
 "Don Quixote" (Nik Kershaw-sang), en sang fra 1984 af Nik Kershaw
 "Don Quixote", en sang fra 2010 af Coldplay

Skuespil, opera og ballet 
 Don Quixote (skuespil) - et skuespil skrevet af Mikhail Bulgakov
 Don Quixote (opera) – en opera fra 1898 af Wilhelm Kienzl
 Don Quixote (ballet) - en ballet koreograferet af Marius Petipa til musik af Ludwig Minkus

Andet 
 3552 Don Quixote - en asteroide
 Don Quijote (rumfartøj) - en planlagt ubemandet rummission
 Quijote (planet) også kaldet mu Arae b - en exoplanet
Jagerij

Jagerij er en vej i Mater, i nærheden af Oudenaarde i de Flamske Ardenner. Vejen er delvist brostensbelagt.

Jagerij begynder som forlængelsen af Hauwaart mod syd ved Keirestraat i Mater. Brostenvejen slutter halvanden kilometer længere mod nord, hvor den ender ved Tissenhove i Mater. Vejen er stærkt skrånende, især den asfalterede del. Jagerij krydser en landevej, der hedder Zoetebeekweg (vest) og Horebekeweg (øst). Jagerij har også to sving.

Brostenene på Jagerij blev i 2004 fredet som en flamsk kulturejendom.

Cykelsport
Vejen har i mange tilfælde været en del af ruten i Flandern Rundt og andre kendte flamske forårsklassikere som E3 Harelbeke og Omloop Het Nieuwsblad. Siden tilføjelsen af vejen i ruten for disse endagsløb, udgør Jagerij en udfordrende trio af brostensbelagte veje sammen med vejene Kerkgate (med eller uden Karel Martelstraat) og Ruitersstraat, der ligger umiddelbart vest for Jagerij. I 2016 blev Jagerij tilføjet til ruten for Flandern Rundt på grund af vejarbejde på Holleweg, en anden brostensbelagt vej i nærheden.

Referencer

Eksterne henvisninger 
 Jagerij på cyclinginflanders.cc

Flandern
Lokaliteter ved Flandern Rundt
Kerkgate

Kerkgate er en vej og en stigning i Mater, i nærheden af den belgiske by Oudenaarde i de Flamske Ardenner. Vejen er brostensbelagt og løber fra byens centrum mod nordøst.

Brostensbelægningen på Kerkgate blev lagt i anden halvdel af det 19. århundrede.

I 1995 blev Kerkgate sammen med Karel Martelstraat, Matersplein og dusinvis af andre brostensvaje fredet som kulturejendom.

Cykelsport
Kerkgate er især kendt fra de flamske forårsklassikere i cykelsporten. Vejen er flere gange blevet inkluderet i Flandern Rundt. Med navnet Kerkgate, menes i Flandern Rundt samlingen af gaderne  Karel Martelstraat - Matersplein - Kerkgate. Denne brostenstrækning har en let stigningsprocent og er i alt 2.500 meter lang. I sydvest munder strækningen (som Karel Martelstraat) ud i Holleweg, en vej der også nogle gange fungerer som en brostensvej i cykelløb.

Eksterne henvisninger 
 Kerkgate på cyclinginflanders.cc

Flandern
Lokaliteter ved Flandern Rundt
Holleweg (Oudenaarde)

Holleweg er en vej i Mater og Volkegem, i nærheden af Oudenaarde i de Flamske Ardenner i Belgien. Holleweg er en brostensbelagt vej og en del af den regionale vej N441.

I 1995 blev Holleweg sammen med andre brostensbelagte veje fredet som kulturejendom.

Cykelsport 
Holleweg er især kendt fra de flamske forårsklassikere i cykelsporten. Vejen er flere gange blevet inkluderet i ruten for Flandern Rundt og andre løb. Brostensbelægningen er cirka 1500 meter lang.

I nord fortsætter vejen på brostensbelægningen fra Ruitersstraat og stigningen fra Wolvenberg, og ligger tæt på Kattenberg. Cirka 300 meter fra vejens sydlige ende forbindes Karel Martelstraat, som er en del af brostensbelægningen af Kerkgate.

Nogle gange blev hele Holleweg inkluderet i Flandern Rundt, mens andre gange blev vejen kun delvist kørt efter Kerkgate.

Eksterne henvisninger 
 Holleweg på cyclinginflanders.cc

Flandern
Lokaliteter ved Flandern Rundt
Huisepontweg

Huisepontweg er en vej i Wannegem i den belgiske kommune Kruisem. Brostensvejen stiger fra Wannegems bymidte mod øst i retning af Huise. Ved grænsen til Huise går den over i Wannegemstraat.

Brostenvejen blev fredet som kulturejendom i 1995.

Cykelsport
I cykelsporten er vejen flere gange inkluderet i Flandern Rundt som en brostensstrækning på cirka 1.500 meter. I begyndelsen af 2000'erne blev vejen midlertidigt udeladt, fordi den var i for dårlig stand. I 2008 blev strækningen restaureret. Strækningen spiller også en vigtig rolle i endagsløbet Nokere Koerse.

Seværdigheder
På nordsiden af vejen står vindmøllen Schietsjampettermolen. På sydsiden står slottet Wannegem-Lede.

Eksterne henvisninger 

 Huisepontweg på cyclinginflanders.cc

Flandern
Lokaliteter ved Flandern Rundt
Silver Spring

Silver Spring er en bebyggelse i delstaten Maryland, USA. Området ligger i Montgomery County tæt på Washington D.C. Byområdet udgør ikke en kommune eller ikke anden form for administrativt område, men er i praksis en forstad til Washington. Ved folketællingen i USA i 2020 var befolkningstallet 81.015, hvilket gør Silver Spring til det femte mest befolkede sted i Maryland efter Baltimore, Columbia, Germantown og Waldorf.

Silver Spring Downtown, der grænser op til den nordlige spids af Washington D.C., er den ældste og mest urbaniserede del af området, omgivet af flere indre forstadsboligkvarterer inden for Capital Beltway. Siden 2004 er der blevet bygget mange blandede bebyggelser, der kombinerer detailhandel, boliger og kontorlokaler.

Silver Spring er navngivet efter en kilde med glimmer, der blev opdaget der i 1840 af Francis Preston Blair, som efterfølgende købte en stor del af den omkringliggende jord. Acorn Park, syd for downtown, menes at være stedet hvor den oprindelige kilde lå.

Silver Springs grænser ikke fast defineret. Ved folketællingen i 2010 opgjorde U.S. Census Bureau arealet til 20,5 km2 Det var en reduktion på 15 % i forhold til tidligere år.

Referencer 

Byer i Maryland
Gitte-monologer

Gitte-monologer er en række tekster skrevet af Per Højholt og set i bogform, som oplæsning, optagelser og film og fra begyndelsen af 1980'erne.

De enkelte værksdele har en titel der begynder med "Gittes monolog om ..." og har som stemme "Gitte", der beskrives som en 23-årig husmor fra provinsen et sted mellem Skanderborg og Aarhus. Hun taler til sin veninde "Susanne" og er gift med "Preben".

I Højholts oplæsninger af hver enkelt Gitte-monolog har han sædvanligvis en paratekst hvor der forklares om teksten opståen.

Gitte hørtes i 1979 i radioprogrammet Undervandstidende på Danmarks Radio.
I bogform udkom monologerne under titlen "Gittes monologer og andre kvababbelser" i 1981.
Derefter som to lydudgivelser "Gittes monologer" fra 1982 og "Gittes sidste monologer – nye Gitte monologer" i 1983.
I 1984 udkom en samlet udgave i bogform.
Højholts oplæsninger fra en restaurant i København i 1984 blev filmet af Ebbe Preisler under titlen "Gittes monologer - Per Højholt".
Den 16. februar 1982 udsendte Danmarks Radio en halv times dramatisering af monologerne under titlen "Gittes Verden", hvor Elsebeth Stentoft spillede Gitte.
Der forefindes en film med 49 minutters råoptagelser fra et program under titlen Gitte-monologerne.

Før Gitte havde Højholt udgivet modernistiske digterværker til et snævert publikum.
Gitte-monologerne blev et folkeligt gennembrud.

Udfra Gittes beskrivelse  har Preben interesse i rally og ishockey, abonnerer på Aktuelt, er medlem af Socialdemokratiet og er Toyota-ejer.

Referencer
DinoSol

Dinosol Supermercados S.L. er en spansk supermarkedskæde, der har ca. 200 butikker på De Kanariske Øer. Virksomheden har siden 2012 været ejet af AJA investments. De har fem forskellige brands.

I 1978 etablerede de to brødre Domínguez brandet HiperDino.

Referencer 

Detailvirksomheder fra Spanien
Etableret i 1978
X Factor 2024 (Danmark)

X Factor 2024 bliver den 17. sæson af talentkonkurrencen X Factor. Sæsonen vil blive vist for sjette gang på TV 2. På finaledagen af den 16. sæson af X Factor, blev det offentliggjort at programmet vender tilbage med en sæson 17.

I juli 2023 blev det annonceret at Maria Fantino overtager værtsrollen fra Sofie Linde.

Efter at Kwamie Liv havde meddelt at hun stoppede som vært på programmet, blev den nye dommertrio præsenteret i august 2023. Med sangerinden Oh Lands comeback som dommer bliver det første gang siden 2015, at dommertrioen kommer til at bestå af 3 tidligere vindere. 

X Factor (Danmark)
Froiz

Distribuciones Froiz, S.A. er en spansk dagligvarekoncern med hovedkvarter i Poio, Galicien. I alt har de 313 butikker, hvoraf 227 er supermarkeder. De driver virksomhed i regionerne Galicien, Castilla y León, Castilla-La Mancha, Madrid og det nordlige Portugal. Virksomheden blev etableret i Pontevedra i 1970 af Magín Alfredo Froiz Planes.

Referencer 

Detailvirksomheder fra Spanien
Etableret i 1970
Horezu

Horezu er en by beliggende i distriktet Vâlcea i Oltenien, Rumænien, ca. 43 km fra Râmnicu Vâlcea. Byen administrerer seks landsbyer: Ifrimești, Râmești, Romanii de Jos, Romanii de Sus, Tănăsești og Urșani.

Byen er kendt for produktion af keramik og præsenterer den på en årlig messe.  er dekoreret efter særlige traditioner, som er på UNESCOs liste over immateriel kulturarv. Byen har  indbyggere, hvoraf de fleste arbejder i landbruget og i servicesektoren.

I Horezu ligger Horezuklostret, som er på UNESCOs liste over Verdens kulturarv.

Beliggenhed 
Horezu ligger ved foden af Sydkarpaterne, på sydsiden af Căpățâna-bjergene. Ved vandløbene Urșani og Luncavăț - bifloder til Olt (Alt).

Historie 

Horezu blev første gang nævnt i et dokument i 1487. På det tidspunkt tilhørte byen Fyrstendømmet Valakiet, som var under Ottomanske riges suverænitet.

Ifølge arkæologiske fund går bebyggelsen af ​​stedet tilbage til bronzealderen.

Omkring 1700 blev landsbyen givet væk af den valakiske prins Constantin Brâncoveanu til Horezuklostret, som han havde grundlagt. Fra 1780 var Horezu officielt købstad og senere et lokalt administrativt center. I 1832 åbnede den første skole. I 1968 blev Horezu erklæret en by.

Hovederhvervene er landbrug og turisme. Mange beboere beskæftiger sig med keramik.

Kilder og henvisninger 

Byer i distriktet Vâlcea
Yeşil Sol Parti

Yeşil Sol Parti (Grønt Venstreparti) eller YSP er et politisk parti i Tyrkiet, der blev grundlagt den 25. november 2012. Partiets symbol består af et træ med en lilla stamme, der danner en menneskeskikkelse, en krone bestående af enkelte grønne blade og en gul sol, der danner hovedet af menneskeskikkelsen i midten af kronen. Partiets medformænd er Çiğdem Kılıçgün Uçar og İbrahim Akın.

Historie 
YSP, der tidligere hed Yeşiller ve Sol Gelecek Partisi (Grønt og venstre fremtidsparti), blev grundlagt den 25. november 2012 ved en fusion af Eşitlik ve Demokrasi Partisi (Ligestillings- og Demokratipartiet) og Yeşiller Partisi (Det Grønne Parti). Partiet definerer sig selv som et grønt parti med venstre-liberale idéer.

I 2014 støttede partiet Selahattin Demirtaş som præsidentkandidat ved det tyrkiske præsidentvalg i 2014 og støttede også HDP ved parlamentsvalget i juni 2015.

På den anden ordinære partikongres den 2. april 2016 ændrede partiet sit navn til Yeşil Sol Partisi (YSP). Det nuværende partilogo skyldes beslutningen på den anden ekstraordinære kongres den 16. oktober 2022. Selahattin Demirtaş foreslog senere, at i tilfælde af et eventuelt forbud mod HDP ville alle kandidater fra HDP's parlamentsgruppe stille op i YSP's navn ved parlamentsvalget i 2023.

Med beslutningen af 24. marts 2023 besluttede HDP, Emekçi Hareket Partisi (Arbejderbevægelsens Parti) og Toplumsal Özgürlük Partisi (Det Sociale Frihedsparti) at stille op til præsident- og parlamentsvalget samlet på YSP-listerne for at styrke oppositionsleder Kemal Kilicdaroglus alliance Millet İttifakı (Nationens alliance). YSP er derfor udset til at være et nøgleparti ved præsidentvalget i 2023.

Kilder og henvisninger 

Politiske partier i Tyrkiet
Bon Preu Group

Bon Preu Group er en spansk dagligvarekoncern med over 220 butikker i Catalonien og hovedkvarter i Les Masies de Voltregà, Osona. Den blev etableret i 1974 af brødrene Joan Font Fabregó og Josep Font Fabregó og med den første butik i Manlleu.

Referencer 

Detailvirksomheder fra Spanien
All My Eyes Are Open (Fallulah-album)

All My Eyes Are Open er det fjerde studiealbum af den dansk-rumænske sanger og sangskriver, Fallulah. 

Det udkom i to tempi, da albummets første fem numre udkom 7. juni 2019 på EP'en med titlen "All My Eyes Are Open, Pt. I".

Det fulde album udkom digitalt den 13. november 2020 og siden også på vinyl i LP-format den 7. april året 2021 hos La Boom Records.

Spor 
"Bloodline" - (03:24)
"Sunsets" - (02:57)
"Dysfunctional" - (03:27)
"All These Daydreams" - (02:53)
"God Bless You" - (03:00)
"Paper Route (Hurts To Be Loud)" - (04:01)
"Broken Soldier" - (03:48)
"Please Don't Move To La (Interlude)" - (00:44)
"Scared Of Love" - (02:24)
"Don't Die With Your Dreams" - (04:19)

Referencer 

Popalbum fra Danmark
Album fra 2020
Alcampo

Alcampo er en spansk dagligvarekoncern og et datterselskab til franske Auchan. De driver 63 hypermarkeder, 242 supermarkeder og 53 tankstationer. I alt er der 19.600 ansatte.

Alcampo blev etableret i 1979 i Spanien og i 1981 åbnede det første hypermarked.

Referencer 

Detailvirksomheder fra Spanien
Carrefour City

Carrefour City er en fransk kæde af convenience stores og en del af Groupe Carrefour med 8.954 butikker i Frankrig, Belgien, Spanien og UAE. I 2009 åbnede de første butikker i Paris, Nîmes og Avignon.

Referencer 

Detailvirksomheder fra Frankrig
Etableret i 1999
Kroatiens volleyballlandshold (damer)

Kroatiens volleyballlandshold (kroatisk: Hrvatska ženska voljjaška representazija) er Kroatiens landshold i volleyball. Siden landets uafhængighed har holdet været blandt de bedre hold i Europa. De har deltaget i alle europæiske mesterskaber undtagen EM i 2005 og vundet sølvmedaljer ved EM i 1995, 1997 og 1999. De har også vundet Middelhavslegene to gange (1993 og 2018).

Referencer

Volleyball i Kroatien
Volleyballlandshold
Australiens Grand Prix 2023

Australiens Grand Prix 2023 (officielt navn: Formula 1 Rolex Australian Grand Prix 2023) var et Formel 1-løb, som blev kørt den 2. april 2023 på Albert Park Circuit i Melbourne, Australien. Det var det tredje løb i Formel 1-sæsonen 2023.

Kvalifikation 

Noter:

 - Valtteri Bottas måtte starte fra pit lane, efter at holdet måtte erstatte affjedring i hans bil under parc fermé.

 - Sergio Pérez lykkedes ikke at sætte en tid indenfor 107%-reglen, men fik lov til at køre af stewardsene. Han måtte starte fra pit lane, efter at holdet måtte erstatte motor og affjedring i hans bil under parc fermé.

Resultat 

Noter:

 - Inkluderer point for hurtigste omgang.

 - Carlos Sainz Jr. blev givet en 5-sekunders straf, for at være skyld i et sammenstød med Fernando Alonso. Som resultat af straffen, gik hans slutplacering fra 4. pladsen til 12. pladsen.

 - Pierre Gasly, Esteban Ocon, Nyck de Vries, Logan Sargeant og Kevin Magnussen udgik af ræset, men blev klassificeret som færdiggjort, i det at de havde kørt mere end 90% af ræsdistancen.

Stilling i mesterskaberne efter løbet 

Kørermesterskabet

Konstruktørmesterskabet

Referencer

Eksterne henvisninger 

Formel 1 2023
Australiens Grand Prix
Aserbajdsjans volleyballlandshold (damer)

Aserbajdsjans volleyballlandshold (aserbajdsjansk: Azərbaycan kaşın milli voleybol kamışı) er Aserbajdsjans landshold i volleyball. 
Holdet har deltaget i alle europæiske mesterskaber siden 2005, og sluttede på fjerdepladsen ved EM i 2005 og 2017. De vandt volleyballturneringen ved Islamic Solidarity Games 2017.

Referencer

Volleyball i Aserbajdsjan
Volleyballlandshold
Neiiendam

Neiiendam er et oprindeligt nederlandsk, men senere fordansket familienavn.
Carl Neiiendam (1858–1930), dansk hotelejer
Jonna Neiiendam (1872–1938), dansk skuespiller
Nicolai Neiiendam (1865–1945), dansk skuespiller
Robert Neiiendam (1880–1966), dansk teaterhistoriker
Sigrid Neiiendam (1868–1955), dansk skuespiller
Tavs Neiiendam (1898–1968), dansk skuespiller
Valdemar Neiiendam (1870–1956), dansk maler

Danske efternavne
Henry Starr

Henry Starr (1873–1921) var en amerikansk forbryder fra Det Vilde Vesten og skuespiller i stumfilm.

Starr blev anklaget for mordet på vicesheriffen Floyd Wilson in 1893. og dømt til døden. Starr blev dog senere benådet af præsidenten og sat fri.

Mens han sad i fængsel igen i 1915 i Arizona, skrev han en selvbiografi, Thrilling Events, Life of Henry Starr og mens han var prøveløsladt indspillede han en film, hvor han spillede sig selv; A Debtor to the Law (1919). Mens han forsøgte at røve en bank i Harrison, Arkansas, den 18. februar 1921 blev han skudt af den bankansatte W. J. Myers med en .38 kaliber riffel og døde senere af sine sår.

Referencer 

Lovløse i Det Vilde Vesten
Stumfilm
Digital nomade

En digital nomade er en person, der rejser frit rundt, mens vedkommende arbejder "hjemmefra" ved brug af teknologi og internettet. Digitale nomader ejer normalt kun ganske få ting, og arbejder på afstand fra arbejdsgiveren fra midlertidige boliger, hoteller, caféer, biblioteker, åbne arbejdssteder eller autocampere ved hjælp af Wi-Fi, smartphones eller hotspots for at få adgang til internettet. Størstedelen af digitale nomader beskriver sig selv som programmører, content creators, designere eller udviklere. Nogle digitale nomader er evigt rejsende, mens andre blot har denne livsstil i en kortere periode. Nogle nomader rejser igennem mange lande, mens andre holder sig til et bestemt område, og andre vælger at rejse mens de bor i en bil. I 2020 viste et studie, at 10,9 millioner amerikanske arbejdstagere beskrev sig selv som digitale nomader, hvilket var en stigning på 49% siden 2019.

Referencer 

[[

Beskæftigelse
Internetkultur
Sovjetunionens volleyballlandshold (damer)

Sovjetunionens volleyballlandshold repræsenterede Sovjetunionen i volleyball. Holdet var meget stærkt. Den vandt fem verdensmesterskaber, fire OL og tretten europamesterskaber.

Landsholdet blev erstattet af:

Armeniens volleyballlandshold
Aserbajdsjans volleyballlandshold
Estlands volleyballlandshold
Georgiens volleyballlandshold
Hvideruslands volleyballlandshold
Letlands volleyballlandshold
Litauens volleyballlandshold
Kasakhstans volleyballlandshold
Kirgisistans volleyballlandshold
Moldovas volleyballlandshold
Ruslands volleyballlandshold
Tadsjikistans volleyballlandshold
Turkmenistans volleyballlandshold
Ukraines volleyballlandshold
Usbekistans volleyballlandshold

Referencer

Volleyball i Sovjetunionen
Volleyballlandshold
Thomas Nagel (filosof)

Thomas Nagel (født 4. juli 1937) er en amerikansk filosof. Han er universitetsprofessor i filosofi og jura emeritus ved New York University, hvor han underviste fra 1980 til 2016. Hans vigtigste filosofiske interesseområder er juridisk filosofi, politisk filosofi og etik.

Nagel er kendt for sin kritik af materielle reduktionistiske teorier om bevidsthed, især i sit essay "Hvad er det at være en flagermus?" (1974), og for hans bidrag til liberal moralsk og politisk teori i The Possibility of Altruism (1970) og efterfølgende skrifter. Han fortsatte kritikken af ​​reduktionismen i Mind and Cosmos (2012), hvori han argumenterer imod det neo-darwinistiske syn på bevidstheden.

Nagels essay Hvordan er det at være en flagermus? er udgivet på dansk på forlaget Mindspace med en introduktion ved Oliver Kauffmann.

Filosofi i hovedtræk 
Moralfilosofi: Nagel er kendt for sit arbejde inden for moralfilosofi, især hans essay The View from Nowhere. I dette værk udforsker han spørgsmål om etikkens natur, objektiviteten af moralske værdier og spændingen mellem vores subjektive, personlige synspunkter og en mere objektiv, upartisk perspektiv. Nagel argumenterer for eksistensen af objektive moralske værdier og anerkender udfordringerne ved at forene dem med vores individuelle perspektiver.

Bevidsthedsfilosofi: Nagel har ydet betydelige bidrag til bevidsthedsfilosofien. Hans essay "Hvordan er det at være en flagermus?" er et klassisk værk inden for området og beskæftiger sig med bevidsthedsproblemet. Nagel argumenterer for, at der er noget at være, når man er et bevidst væsen, og at subjektiv oplevelse rejser en unik udfordring i forståelsen af sind-krop-problemet.

Kritik af reduktionisme:  Nagel er kritisk over for reduktionistiske tilgange, især inden for bevidsthedsfilosofi. Han hævder, at reduktionen af bevidst oplevelse, såsom følelser eller kvalia, til fysiske processer er utilstrækkelig, da den overser den unikke subjektive karakter af disse oplevelser.

Værker på engelsk 

 Nagel, Thomas (1970). The possibility of altruism. Princeton, N.J: Oxford University Press
 Nagel, Thomas (1986). The view from nowhere. New York: Oxford University Press. 
 Nagel, Thomas (2002). Concealment and exposure: and other essays. Oxford New York: Oxford University Press

Bøger i dansk oversættelse 

 Nagel, Thomas (2018): Hvordan er det at være en flagermus? Kbh.: Mindspace. Introduktion ved Oliver Kauffmann

Referencer 

Filosoffer fra USA
Bebe Daniels

Phyllis Virginia "Bebe" Daniels (14. januar 1901 – 16. marts 1971) var en amerikansk skuespiller, sanger, danser, forfatter og producer.

Hun begyndte sin karriere under tiden med stumfilm som barneskuespiller og blev en stjerne i musicals som Rio Rita og senere fik hun yderligere berømthed på radio and fjernsyn i Storbritannien. I sin 50-åroge karriere optrådte Daniels i 230 film.

Udvalgt filmografi

Udvalgte radiooptrædender

Bibliografi

Referencer

Eksterne links 

 
 Good Little Bad Girl: Bebe Daniels
 Photographs and bibliography
 Bebe Daniels' maternal grandmother's family

Skuespillere fra Texas
Personer fra Dallas
Jacob Daniel Krum

Jacob Daniel Krum (født 2. januar 1850 i København – død 22. marts 1887 i Charlottenlund) var en dansk balletdanser, -komponist og -lærer.

Liv 
Krums far var statistformanden ved Det Kongelige Teater, Johanachim Daniel Krum, og hans mor Anna Margrethe f. Heidemann. Da han var syv år, kom han på Det Kongelige Teaters Balletskole, hvor August Bournonville og Georg Brodersen var hans lærere. Han debuterede som dansemester i balletten Konservatoriet i september 1870.
Han blev solodanser og senere lederen af danseskolen ved Det Kongelige Teaters Balletskole.
Krum blev gift med skuespiller Johanne Elisabeth Schmidt den 17. august 1875. Skuespiller Gerda Krum-Juncker (1878-1953) er deres datter. Derudover havde de fire andre børn.

Krum komponerede også balletter: Bacchusfesten, 1877, I Karnevalstiden, 1878, og Spillemanden, 1885.

Robert Schyberg, der var elev hos Krum, antydede i sine erindringer, at Krum havde et forhold til en af sine kvindelige elever.

Krum begik selvmord den 22. marts 1887.

Referencer 

Personer fra København
Balletdansere fra Danmark
Ukraines volleyballlandshold (damer)

Ukraines volleyballlandshold er Ukraines landshold i volleyball. Holdet deltog i VM i 1994 og OL i 1996. Det har deltaget i flere EM.

Referencer

Volleyball i Ukraine
Volleyballlandshold